**Správa o činnosti Učebno -metodickej komisie KST za rok 2021**

V roku 2021 sa činnosť Učebno-metodickej komisie KST zamerala na dotvorenie podkladov na realizáciu školení a preškolení inštruktorov pre potreby implementácie Zákona o športe č. 440/2015 Z. z. a jeho neskoršej úpravy a Vyhlášky č. 110/2016 Z. z. MŠVVŠ SR o odbornej príprave na nadobudnutie odbornej spôsobilosti v športe.

Žiaľ v súvislosti s pandémiou sa nepodarilo realizovať všetky vzdelávacie aktivity v jednotlivých sekciách, ktoré si ich naplánovali.

Jednotlivé presunové sekcie trpia nedostakom lektorských kapacít. Pandemická situácia túto situáciu prehĺbila až do kritického rozsahu.

**Vzdelávacie aktivity v sekcií pešej turistiky**

Po dohode s predsedom sekcie pešej turistiky Jindrom Racekom prebral vzdelávacie aktivity za túto sekciu predseda UMK. V marci 2021 sa podarilo online formou zrealizovať aktualizačný seminár pre Inštruktorov pešej turistiky v počte 95 osôb za cieľom preklopenia- uznania vzdelania podľa novej legislatívy. Po získaní potvrdení im bolo vydané osvedčenie a následne boli zapísaný do Informačného systém športu. V júli bolo zrealizované (Kompán, Pačuta, Molnárová) v Nízkych Tatrách školenie Inštruktorov 1 kv. stupňa. Počet účastníkov bol 32 osôb.

**Vzdelávacie aktivity v sekcií cykloturistiky**

Napriek snahám o sformovanie lektorského tímu sa predsedovi sekcie nepodarilo zrealizovať v stanovenom termíne školenie inštruktorov 1 kv. stupňa.

**Vzdelávacie aktivity v sekcií vysokohorskej turistiky**

Sekcia sa tento rok zamerala predovšetkým na aktualizačné semináre pre inštruktorov 1-3 kv. stupňaza cieľom preklopenia- uznania vzdelania podľa novej legislatívy. Sekcia vychádza v ústrety aj žiadosti SVTS o preklopenie vzdelania ich odborníkov- inštruktorov. Zároveň dôjde o ich začlenenie do štruktúr KST.

**Vzdelávacie aktivity v sekcií vodnej turistiky**

Sekcia sa tento rok zamerala predovšetkým na aktualizačné semináre pre inštruktorov 1-3 kv. stupňaza cieľom preklopenia- uznania vzdelania podľa novej legislatívy. Nerealizovala iné vzdelávacie aktivity.

**Vzdelávacie aktivity v sekcií lyžiarskej turistiky**

Sekcia plánuje tento rok aktualizačný semináre pre inštruktorov 1-3 kv. stupňaza cieľom preklopenia- uznania vzdelania podľa novej legislatívy. Iné vzdelávacie aktivity nerealizuje

**Vzdelávacie aktivity v sekcií značenia, TOM a jazdeckej turistiky**

Napriek snahe sa nepodarilo v uvedených sekciách dotiahnuť a dopracovať reálne učebno- metodické plány ktoré by mohli byť zverejnené na webe KST. Ak sekcia značenia vzdeláva budúcich značkárov UMK to neeviduje a nemôže poskytnúť súčinnosť.

Uvedený stav plánujeme riešiť v UMK na jesennom zasadaní. Zároveň plánujeme v novembri zrealizovať posledný preškolovací seminár pre inštruktorov viacerých presunov aby ich kvalifikácia bola zachovaná.

V Banskej Bystrici 17.9.2021 PaedDr. Jaroslav Kompán, PhD.

Predseda Učebno-metodickej komisie KST